钦定古今图书集成/历象汇编/岁功典/第058卷 > 月下秋宴 北齐魏收 > 奉和悲秋应令 萧悫
## 钦定古今图书集成/历象汇编/岁功典/第058卷 > 月下秋宴 北齐魏收 > 奉和悲秋应令 萧悫

秋天拟文学，秋水擅庄蒙。“草湿蒹葭露，波卷洞庭风。
便坐翻桑叶，长坂歇兰藂。檐喧犹有燕，陂静未来鸿。
蝉噪闻疑断，池清映似空。刘安悲落木，曹植叹征蓬。
重明岂凝滞，无累在渊冲。随时四序合，应物五情同。
发言形恻隐，睿作挺神功。下材均朽木，何以慕雕虫。”